Daar word daarop gewys dat canola en koring as ondersteuning van mekaar in 'n wisselboustelsel geplant moet word.
Neem kennis dat mnr Cerfonteyn 'n samevatting van die klimaat, temperature en reënval die afgelope drie maande gee. Volgens vooruitskattings blyk die tendens vir Augustus, September en Oktober soortgelyk aan die afgelope drie maande te wees, naamlik rondom die langtermyn gemiddelde reënval in die westelike gebiede en dat daar kommer oor die reënval in die oostelike gebiede is.
In die sandgronde van Hopefield area het die valsdraadwurm ook skade aangerig, die voorkoms van valsdraadwurm is hopelik siklies van aard en waarskynlik klimaatgedrewe. Die plantjies word op die grond afgevreet en die visuele simptome is soortgelyk as die wat deur ander peste of insekte veroorsaak word.
Daar word kennis geneem dat die reëlings vir die 2018 Canola Opbrengskompetisie in proses is. Inskrywings sluit op 31 Augustus 2018. Meer inskrywings uit die Suid-Kaap word nog ingewag.